"Setswana Puo ya Gae (HL)/P2 21 DBE/Ngwanaitseele 2020 SC/NSC – Kaedi Ya Go Tshwaya 17.11 Ga e amogelesege ka a ruta ngwana gore Legae ga se rraagwe le fa a mo godisitse, mme se se ka dira gore thuto e e aname. (2) 17.12 O re ruta gore re nne le nnete le tolamo jaaka Legae. (2) [25] POTSO 18: POTSO YA TLHAMO GA SE LORATO – MJ Magasa ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa.  Tlhagiso e e reng go palelwa ga ga Motsamai go tsaya ditshwetso tse di maleba mo botshelong go mo tsentse mo kotsing, ke boammaaruri jo bo se nang bana ba phefo.  Motsamai o palelwa ke go tsaya ditshwetso tse di maleba mo botshelong jwa gagwe o lebala fa a gola, nako e sa mo emela e bile monakaladi wa kobolela o sa jelwe ruri.  Motsamai o tsaya tshwetso ya go itira moretlwa wa tsela ntswa a na le mosadi le bana.  Boemong jwa go tsaya maikarabelo jaaka rralapa o sotla lelapa la gagwe.  O ne a lala digoba kwa kgarebeng e nngwe le e nngwe e a ratanang nayo, mme se, sa mo tlholela mathata mo isagong. Bana ba tsoga ba dira se a neng a se dira ka ba ithaya ba re go dirwa jalo.  Motsamai o tsaya tshwetso e e seng maleba ka go tlhola a setse mesese morago, e re a tswa mo go yo, a tsene mo go yo mongwe.  O ratana le Angeline, o nna kwa ga gagwe, o mo agela ntlo le go mo tsenyetsa motlakase. Se, ke tshwetso e e seng maleba e Motsamai a e tsereng. Bana le mosadi ba bolawa ke tlala ka ntlha ya tshwetso e Motsamai a e tsereng.  Motsamai ga a bake, o tswelela pele ka go tsaya tshwetso e e seng maleba ka go ratana gape le Suzan boemong jwa gore a ka bo a boetse kwa gae, a tlhokomela lelapa la gagwe. O rekela Suzan bene le go mo agela kgwebo, se ga a se direle bana le mosadi wa gagwe.  Motsamai gape o ratana le Gladys yo a mo tlhabololetseng ntlo le go mo epela metsi. Se, ke sesupo sa monna yo o sa kgoneng go tsaya ditshwetso tse di maleba tse di ka mo tswelang mosola mo isagong ena le ba lelapa la gagwe.  Motsamai o latlhegetswe ke tiro le lelapa ka ntlha ya ditshwetso tse di seng maleba tse a di tshotseng ntle le kgapeletso ya ga ope.  Motsamai o latlhegetswe ke madi a diphenšene e le ka ntlha ya fa kwa tirong ba baakantse dikoloi tse a di sentseng ka ona.  Motsamai o fetoga go nna gopane ya moikapari ka a latlhegetswe ke tsotlhe tse a neng a na le tsona e bile a sa ungwelwa ke sepe mo ditshwetsong tsa gagwe.  Mosadi le bana ba mo tlogela a ritlha mo ntlong ka le ena a ne a sa ba tlamele fa ba ne ba mo tlhoka jaaka rre, ka a ne a diilwe ke go tlhokomela malapa a batho ba bangwe.  Motsamai o itharabologelwa go setse go le thari, dilo tse dintsi di senyegile, o lelela kgama le mogogoro, mme o eletsa go ka busetsa nako kwa morago go baakanya diphoso tsotlhe tse a di dirileng. Nako ga e fele, motho o a fela.  Motsamai o ne a fedile, a lebagane le loso. [25] Kwalololo e ileditswe Phetla"